
Številka: 40119-6/2023-25
Datum: 31. 8. 2026


Dopolnitev Stališča Agencije za zavarovalni nadzor v zvezi s prepoznavanjem, opredelitvijo in upravljanjem tveganih/kompleksnih naložb


Agencija za zavarovalni nadzor dopolnjuje Stališče št. 40119-6/2023-24 z dne 14. 7. 2025 v zvezi s prepoznavanjem, opredelitvijo in upravljanjem tveganih/kompleksnih naložb, v katerem je navedla, da bo spremljala spremembe na trgu ter po potrebi dopolnila ali spremenila opredelitev teh naložb.  

Za namene nadzorniške presoje se kot potencialno tvegane naložbe, z vidika načela preudarne osebe, obravnavajo tudi naložbe v posamezne delnice družb iz tehnološkega sektorja, pri katerih vrednotenje v pomembni meri temelji na pričakovani prihodnji tehnološki rasti, umetni inteligenci ali drugih hitro razvijajočih se tehnologijah. 
 
Agencija za zavarovalni nadzor pričakuje, da zavarovalnica tveganja, povezana s takšnimi naložbami, ustrezno prepozna, oceni, meri, spremlja, upravlja in nadzira.  
 
Posledično se pričakuje, da ima zavarovalnica tudi za tovrstne naložbe vzpostavljene enake postopke, mehanizme in notranje kontrole, kot so določeni v prvotnem stališču, in sicer: 

1. Vzpostavljeno primerno naložbeno strategijo in skladnost le-te s poslovnim modelom, upoštevaje meje (ang: risk appetite) in sprejemljivost tveganj (ang: risk tolerance). 
2. Vzpostavljen naložbeni proces in sprejemanje investicijskih odločitev (zavarovalnica mora zagotoviti skladnost naložbenih odločitev z naložbeno politiko, transparentnost naložbenih odločitev (način ocenjevanja naložbenih priložnosti, način ovrednotenja tveganj naložbe), sledljivost sprejetih naložbenih odločitev, notranje kontrole itd.).
3. Usposobljeno osebje, ki izvaja naložbeno dejavnost z strokovnim znanjem in osebno integriteto. 
4. Vzpostavljene mehanizme za obvladovanje potencialnega konflikta interesov.
5. Vzpostavljeno ustrezno vrednotenje in primerno poročanje.

     mag. Gorazd Čibej
									           direktor

Poslano:
· za objavo na internetni strani Agencije
· interni arhiv Agencije

